b'\n_START_ARTICLE_\nGoril\xc2\xb7la occidental\n_START_SECTION_\nComportament\n_START_PARAGRAPH_\nEl goril\xc2\xb7la occidental \xc3\xa9s d\'h\xc3\xa0bits di\xc3\xbcrns i terrestres. Passa la major part del dia menjant i descansant. Tant els mascles com les femelles preparen un "niu" o llit on dormen. Un nou niu \xc3\xa9s constru\xc3\xaft cada tarda en les branques no gaire altes o a terra, el mascle principal normalment prepara el seu llit a terra._NEWLINE_La unitat familiar consisteix d\'un mascle dominant, \xc3\xa9s possible que hagin un o dos mascles adults subordinats, i una o diverses femelles i els seus fills. Normalment aquests grups consisteixen de cinc a dotze individus, per\xc3\xb2 poden ser de fins a trenta d\'ells. Usualment el mascle dominant \xc3\xa9s un adult que ja t\xc3\xa9 l\'esquena platejada. Alguns mascles viuen solitaris._NEWLINE_No \xc3\xa9s una esp\xc3\xa8cie territorial. Quan dos grups es troben \xc3\xa9s usual que cada grup continu\xc3\xaf amb les seves activitats sense cap demostraci\xc3\xb3 d\'agressi\xc3\xb3 entre els mascles dominants. Cada grup empra una \xc3\xa0rea d\'acci\xc3\xb3 de 200-5.000 hect\xc3\xa0rees._NEWLINE_Les mares tenen un fill en cada embar\xc3\xa0s. \xc3\x89s possible que siguin dos per\xc3\xb2 en la naturalesa usualment nom\xc3\xa9s un sobreviu. Normalment les mares nom\xc3\xa9s tenen un fill cada cinc o sis anys. La menstruaci\xc3\xb3 \xc3\xa9s cada 28 dies i s\xc3\xb3n capa\xc3\xa7os de procrear durant tot l\'any. El per\xc3\xadode de gestaci\xc3\xb3 dura uns vuit mesos, aproximadament uns 250 dies. En n\xc3\xa9ixer la cria pesa uns dos quilograms. Les femelles arriben a la maduresa als 7 o 8 anys, els mascles s\xc3\xb3n adults als 12 anys._NEWLINE_En la naturalesa als goril\xc2\xb7les occidentals se\'ls estima una longevitat d\'uns 40 anys._NEWLINE_L\'alimentaci\xc3\xb3 del goril\xc2\xb7la occidental consisteix de fruites i fulles. En algunes regions demostren prefer\xc3\xa8ncies per les fruites, en altres llocs per les fulles.\n_START_SECTION_\nNombre d\'esp\xc3\xa8cies\n_START_PARAGRAPH_\nFa molt de temps que els cient\xc3\xadfics van establir que nom\xc3\xa9s existia una esp\xc3\xa8cie de goril\xc2\xb7la al m\xc3\xb3n, Gorilla gorilla, i d\'aqu\xc3\xad neix la confusi\xc3\xb3 de classificar al goril\xc2\xb7la occidental com l\'\xc3\xbanica esp\xc3\xa8cie de goril\xc2\xb7la, encara en l\'actualitat. No obstant aix\xc3\xb2, despr\xc3\xa9s d\'una extensa investigaci\xc3\xb3 gen\xc3\xa8tica, alguns cient\xc3\xadfics van q\xc3\xbcestionar aquest fet. En lloc d\'aix\xc3\xb2, van concloure que existeixen dues esp\xc3\xa8cies de goril\xc2\xb7les: el goril\xc2\xb7la occidental i el goril\xc2\xb7la oriental.'